**LIETUVOS RESPUBLIKOS VYRIAUSYBĖS COVID-19 SUKELTOS SITUACIJOS VALDYMO KOMITETAS**

PROTOKOLAS

2020 m. kovo 30 d.

DALYVAUJA:

Komiteto nariai:

1. Ministras Pirmininkas Saulius Skvernelis
2. Energetikos ministras Žygimantas Vaičiūnas
3. Vyriausybės kancleris Algirdas Stončaitis
4. Finansų ministras Vilius Šapoka
5. Krašto apsaugos ministras Raimundas Karoblis
6. Socialinės apsaugos ir darbo ministras Linas Kukuraitis
7. Susisiekimo ministras Jaroslav Narkevič
8. Sveikatos apsaugos ministras Aurelijus Veryga
9. Švietimo, mokslo ir sporto ministras Algirdas Monkevičius
10. Teisingumo ministras Elvinas Jankevičius
11. Užsienio reikalų ministras Linas Antanas Linkevičius
12. Vidaus reikalų ministrė Rita Tamašunienė

Kiti dalyviai:

1. Vyriausybės kanclerio pirmasis pavaduotojas Deividas Matulionis
2. Vyriausybės kanclerio pavaduotojas Alminas Mačiulis
3. Ministro Pirmininko biuro vadovė Živilė Navickaitė-Babkin
4. Ministro Pirmininko patarėja Rugilė Andiukevičiūtė-Buzė
5. Ministro Pirmininko patarėjas Tomas Beržinskas
6. Ministro Pirmininko patarėja Ieva Gervinskaitė
7. Ministro Pirmininko patarėja Unė Kaunaitė
8. Ministro Pirmininko patarėjas Donatas Matuiza
9. Ministro Pirmininko patarėjas Arnoldas Pikžirnis
10. Ministro Pirmininko patarėjas Lukas Savickas
11. Ministro Pirmininko patarėjas Giedrius Surplys
12. Vyriausybės kanceliarijos Teisės grupės vadovas Rimvydas Pilibaitis
13. Vyriausybės kanceliarijos Teisės grupės vyriausiasis patarėjas Deividas Kriaučiūnas
14. Vyriausybės kanceliarijos vyriausioji patarėja teisės klausimais Eglė Gasiūnaitė
15. Vyriausybės kanceliarijos Viešojo valdymo grupės vadovė Jurgita Žilinskienė
16. Vyriausybės kanceliarijos Posėdžių organizavimo skyriaus vedėja Danguolė Sabaliauskienė
17. Vyriausybės kanceliarijos Dokumentų valdymo skyriaus vedėja Neringa Putramentienė
18. Vyriausybės kanceliarijos Viešojo valdymo grupės patarėja Rasa Liutkevičienė
19. Vyriausybės kanceliarijos Dokumentų valdymo skyriaus vyriausiasis specialistas Žilvinas Jonaitis
20. Ekonomikos ir inovacijų viceministras Marius Skuodis
21. Sveikatos apsaugos ministro patarėja Rasa Kiūdytė

1. **SVARSTYTA.** Nuotolinio ugdymo pradžios aktualijos.

**NUTARTA:**

1. Pritarti švietimo, mokslo ir sporto ministro pasiūlymui netrumpinti 2019–2020 mokslo metų trukmės.

2. Pavesti švietimo, mokslo ir sporto ministrui priimti sprendimus dėl egzaminų grafiko ir užtikrinti, kad atidėti abiturientų valstybiniai egzaminai nelemtų abiturientų galimybių stoti į aukštąsias mokyklas.

3. Pavesti švietimo, mokslo ir sporto ministrui prireikus parengti reikiamus teisės aktų projektus ir pateikti juos Vyriausybei iki 2020 m. balandžio 10 d.

1. **SVARSTYTA.** Situacija Klaipėdoje ir kituose miestuose.

**NUTARTA:**

1. Pavesti sveikatos apsaugos ministrui užtikrinti Klaipėdos universitetinės ligoninės ir Respublikinės Klaipėdos ligoninės veiksmų koordinavimą sprendžiant su COVID-19 liga susijusius klausimus.
2. Pavesti sveikatos apsaugos ministrui užtikrinti, kad iki 2020 m. balandžio 2 d. būtų įvertintas privačių laboratorijų pasirengimas ir gebėjimas atlikti PGR tyrimus dėl SARS-CoV-2.
3. Pavesti sveikatos apsaugos ministrui užtikrinti Klaipėdos ligoninių ir Palangos bei Kretingos mobiliųjų brigadų bendradarbiavimą.
4. Pavesti sveikatos apsaugos ministrui užtikrinti, kad Vilniaus, Kauno, Klaipėdos, Šiaulių ir Panevėžio apskrityse veiktų įstaigos, kuriose galėtų būti apgyvendinami lengva COVID-19 ligos forma sergantys asmenys, ir parengti bendrą veiksmų modelį (tvarkos aprašą). Pavesti sveikatos apsaugos ministrui įvertinti Klaipėdos apskrities gyventojų, sergančių lengva COVID-19 ligos forma, apgyvendinimo VšĮ Palangos reabilitacijos ligoninėje ar kitoje gydymo įstaigoje galimybes.
5. Pavesti sveikatos apsaugos ministrui užtikrinti minėtų asmens sveikatos priežiūros įstaigų aprūpinimą asmens apsaugos priemonėmis.
6. Pavesti sveikatos apsaugos ministrui užtikrinti, kad įstaigose, kuriose bus apgyvendinami lengva COVID-19 ligos forma sergantys asmenys, veiktų laboratorijos ir šių įstaigų gyventojai būtų aprūpinti asmens apsaugos priemonėmis.

**3. SVARSTYTA.** Savivaldybių administracijų direktorių atsakomybė už Civilinės saugos įstatymo ir Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ reikalavimų nesilaikymą.

**NUTARTA:** atsižvelgti į teisingumo ministro pateiktą informaciją.

**4. SVARSTYTA.** Ministro Pirmininko 2020 m. kovo 22 d. potvarkiu Nr. 51 „Dėl darbo grupės sudarymo“ sudarytos darbo grupės klausimams, susijusiems su materialinių išteklių aprūpinimu valstybės lygio ekstremaliosios situacijos metu, koordinuoti ir spręsti (toliau – Logistikos darbo grupė) informacija.

**NUTARTA:**

1. Pavesti sveikatos apsaugos ministrui užtikrinti, kad PGR tyrimus dėl SARS-CoV-2 kuo greičiau visu pajėgumu galėtų atlikti Nacionalinio vėžio instituto laboratorija (per parą panaikinant susidariusią eilę – 1296 ėminiai),, Vilniaus universiteto Gyvybės mokslų centras ir Nacionalinis maisto ir veterinarijos rizikos vertinimo institutas.
2. Pavesti sveikatos apsaugos ministrui užtikrinti greitą reagentų ir asmens apsaugos priemonių paskirstymą ir operatyvų pristatymą asmens sveikatos priežiūros įstaigoms.
3. Pavesti sveikatos apsaugos ministrui ir kitiems ministrams pateikti Logistikos darbo grupei patikslintą informaciją dėl plaučių ventiliavimo aparatų papildomo poreikio, taip pat skubos tvarka patikslinti duomenis apie kitų priemonių poreikį ir pateikti juos apibendrinti Vyriausybės kanceliarijai – patikslinti poreikį ir (ar) turimus vienetus arba nurodyti, kad poreikio nėra.
4. Pavesti sveikatos apsaugos ministrui įvertinti PGR testams atlikti reikalingų mėgintuvėlių ir išskyrimo rinkinių kiekį, atsižvelgiant į testų atlikimo intensyvumą, ir užtikrinti nenutrūkstamą testavimą. Plaučių ventiliavimo aparatais Lietuva turi apsirūpinti individualiai (nepasikliauti konsoliduotais Europos Komisijos pirkimais).
5. Pritarti, kad tikslinga atlikti respiratorių ekspertizę, siekiant nustatyti, ar jie atitinka respiratoriams ffp2 taikomus standartus ir pavesti Ministro Pirmininko 2020 m. kovo 26 d. potvarkiu Nr. 53 sudarytai darbo grupei išnagrinėti ekspertizės atlikimo galimybes bei pateikti informaciją šiam komitetui.
6. Pavesti sveikatos apsaugos ministrui užtikrinti, kad iš viso būtų gauta 1 200 vnt. plaučių ventiliavimo aparatų ir jiems reikalingų priedų, ir kad reikalingos gydytojų komandos būtų apmokytos dirbti su jais.
7. Pavesti sveikatos apsaugos ministrui užtikrinti, kad šie aparatai turi būti pristatyti į Lietuvą ne vėliau kaip iki gegužės pradžios.
8. Pavesti sveikatos apsaugos ministrui organizuoti pirkimus, atsižvelgiant į apibendrintoje informacijoje pateiktus trūkumus, prioriteto tvarka pagal tas priemones, kurių trūkumas yra didžiausias.
9. Pavesti sveikatos apsaugos ministrui ir kitiems ministrams centralizuotai vykdyti viešuosius prikimus, derinant su Logistikos darbo grupe, kad kartu būtų užtikrintas ir priemonių, skirtų vidaus reikalų sistemai, poreikis. Vykdant pirkimus ir vertinant pasiūlymus, turi būti akcentuojamas siūlomų įsigyti priemonių kokybės ir tinkamumo vertinimas.
10. Pavesti susisiekimo ministrui užtikrinti, kad, organizuojant krovinių, būtinų ekstremaliajai situacijai, susijusiai su COVID-19 ligos plitimu, valdymą ir pristatymą į Lietuvos Respubliką ir Lietuvos Respublikoje visų rūšių transportu, prioritetas būtų teikiamas centralizuotai įsigyjamiems kroviniams ir prekėms.
11. Pavesti ekonomikos ir inovacijų ministrui užtikrinti, kad būtų vertinamos PGR tyrimams dėl SARS-CoV-2 atlikti reikalingų medžiagų, priemonių bei asmens apsaugos priemonių poreikio tendencijos, ir imtis priemonių skatinti Lietuvos gamintojus gaminti PGR tyrimams dėl SARS-CoV-2 reikalingas medžiagas, priemones bei asmens apsaugos priemones.

**5. SVARSTYTA.** Mirusiųjų laikymo, transportavimo, laidojimo (kremavimo) ir pomirtinės diagnostikos klausimai.

**NUTARTA:**

1. Pritarti pasiūlymui, kad, kai mirties priežastis aiški ir nėra smurtinės mirties požymių, teismo medicinos tyrimo neatlikti ir suteikti teisę mirties faktą konstatuoti gydančiam gydytojui ir pavesti sveikatos apsaugos ministrui parengti reikiamus teisės aktų pakeitimus iki 2020 m. balandžio 2 d.
2. Pavesti sveikatos apsaugos ministrui užtikrinti, kad būtų nustatyta bendradarbiavimo tarp savivaldybės, asmens sveikatos priežiūros įstaigos ir laidojimo paslaugas teikiančios įmonės tvarka, įvertinti laidojimų įmonių pajėgumai ir geografinis išsidėstymas.
3. Pavesti sveikatos apsaugos ministrui sudaryti su transportavimo, kremavimo ir laidojimo paslaugas teikiančiomis įmonėmis preliminarias sutartis ir jose numatyti, kad už suteiktas paslaugas bus apmokėta valstybės biudžeto lėšomis.
4. Pavesti sveikatos apsaugos ministrui užtikrinti, kad transportavimo, kremavimo ir laidojimo paslaugas teikiančių įmonių darbuotojai, tvarkantys mirusiųjų nuo COVID-19 ligos palaikus ir turintys tiesioginį sąlytį su jais, būtų aprūpinti visomis asmens apsaugos priemonėmis ir apmokyti jomis naudotis.
5. Pavesti sveikatos apsaugos ministrui įvertinti galimybes laikyti mirusiuosius kitose patalpose ir iki 2020 m. balandžio 3 d. informuoti komitetą.
6. Pavesti sveikatos apsaugos ministrui priimti reikiamus sprendimus, kad, laidojant asmenis, mirusius nuo COVID-19 ligos, būtų užkirstas kelias COVID-19 ligos plitimui (dėl laidojimo apeigų, kremavimo, šarvojimo paslaugų, laidojimo vietos parinkimo ir kt.).
7. Pavesti teisingumo ministrui deleguoti atstovą į pasitarimą Generalinėje prokuratūroje 2020m. balandžio 1 d. dėl teismo medicinos ekspertų pateiktų siūlymų detalesnio aptarimo ir reglamentavimo tobulinimo.

1. **SVARSTYTA.** Nacionalinio visuomenės sveikatos centro tvarkomos informacijos (ligonio ir asmens, įtariamo, kad jis serga ar turėjo sąlytį su ligoniu, duomenų) pateikimas policijai, asmens sveikatos priežiūros įstaigoms ir savivaldybei.

**NUTARTA:**

1. Atsižvelgti į sveikatos apsaugos ir vidaus reikalų ministrų pateiktą informaciją.
2. Pavesti teisingumo ministrui įvertinti ir iki 2020 m. balandžio 1 d. pateikti informaciją apie galimybę panaudoti probacijos apykojes lengvai sergančių asmenų karantino režimo laikymuisi.
3. **SVARSTYTA.** Nedarbingumo pažymėjimo išdavimas.

**NUTARTA:**

1. pritarti, kad Valstybinės ligonių kasos informacinėje sistemoje būtų įvestas naujas atskiras kodas asmenims, kuriems nedarbingumo pažymėjimas išduotas sveiko vaiko priežiūrai, numatant, kad nedarbingumas sustabdomas automatiškai pasibaigus karantino laikotarpiui arba asmeniui savo iniciatyva kreipusis dėl nedarbingumo nutraukimo.
2. Pavesti socialinės apsaugos ir darbo ministrui ir sveikatos apsaugos ministrui iki 2020 m. balandžio 3 d. parengti ir pateikti Vyriausybei teisės aktų pakeitimus, susijusius su nedarbingumo pažymėjimų išdavimu dėl COVID-19 ligos.
3. Nepritarti nuostatai, kad asmenų, esančių saviizoliacijoje, nedarbingumo pažymėjimai būtų pratęsiami automatiškai.
4. **SVARSTYTA.** Ypatingos rizikos grupei priklausančių įstaigų – senelių namų, slaugos namų patalpų – apsauga.

**NUTARTA:**

1. Pavesti sveikatos apsaugos ministrui užtikrinti, kad iš stacionarių asmens sveikatos priežiūros įstaigų grįžtantys senelių namų, slaugos namų gyventojai būtų tiriami dėl COVID-19 ligos.
2. Pavesti sveikatos apsaugos ministrui užtikrinti, kad senelių namų, slaugos namų darbuotojai būtų aprūpinti visomis reikalingomis asmens apsaugos priemonėmis.
3. Pavesti sveikatos apsaugos ministrui parengti ir pateikti Vyriausybei pasiūlymus dėl Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ papildymo nuostatomis, pagal kurias būtų maksimaliai apribotas senelių namų gyventojų, slaugos įstaigose esančių asmenų lankymas, siekiant išvengti COVID-19 ligos plitimo tarp didelės rizikos grupei priklausančių asmenų.
4. Pavesti sveikatos apsaugos ministrui užtikrinti, kad savivaldybių senelių namai, slaugos namai, privačios įstaigos laikytųsi Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ reikalavimų.
5. **SVARSTYTA.** Informacija iš Savivaldybių darbo grupės.

**NUTARTA:**

1. Atsižvelgti į Savivaldybių darbo grupės vadovo A. Mačiulio pateiktą informaciją.
2. Pavesti Savivaldybių darbo grupei aptarti biudžetinių ir viešųjų savivaldybių įstaigų darbuotojų darbą karantino metu (dėl priverstinių prastovų, nemokamų atostogų).
3. Surinkti iš savivaldybių informaciją, ar nėra laidojimo vietų kapinėse trūkumo.
4. **SVARSTYTA.** Lietuvos Respublikos piliečių grįžimas į Lietuvą.

**NUTARTA:**

1. Pavesti sveikatos apsaugos ministrui 2020 m. kovo 30 d. priimti sprendimą dėl oro navigacijos paslaugų ribojimo.
2. Pritarti, kad nebūtų organizuojami skrydžiai iš Jungtinės Karalystės (Londono) į Lietuvos Respubliką.
3. Pritarti, kad keltais per Klaipėdos valstybinį jūrų uostą galėtų keltis tik krovininiai automobiliai, o lengvųjų automobilių ir keleivių perkėlimas nuo 2020 m. balandžio 3 d. būtų draudžiamas.
4. Pavesti užsienio reikalų ministrui užtikrinti, kad Užsienio reikalų ministerijos interneto svetainėje nebūtų registruojami grįžimui į Lietuvos Respubliką asmenys, kurie nėra deklaravę gyvenamosios vietos Lietuvos Respublikoje.
5. Pavesti susisiekimo ministrui parengti ir pateikti Vyriausybei pasiūlymus dėl Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ pakeitimo, kuriais būtų įgyvendinami šie pakeitimai.
6. **SVARSTYTA.** Apsaugos priemonių pardavimas prekybos vietose.

**NUTARTA:**

1. Pavesti ekonomikos ir inovacijų ministrui užtikrinti nuolatinį bendradarbiavimą su įmonėmis, kurios gamina ir pristato medicinines kaukes ir dezinfekcinį skystį. Išsiaiškinti jų galimybes gaminti ir tiekti medicinines kaukes ir vaistinių galimybes jas priimti.
2. Pavesti ekonomikos ir inovacijų ministrui užtikrinti, kad iki 2020 m. balandžio 6 d. medicininės kaukės turi pasiekti vaistines ir parduotuves.
3. Pavesti ekonomikos ir inovacijų ministrui sekti, kad dezinfekcinio skysčio kainos mažėtų bent 50 proc.
4. Pavesti ekonomikos ir inovacijų ministrui atnaujinta informacija šiais klausimais turi būti pristatyti kiekvieną rytą Logistikos darbo grupės posėdyje.
5. Pavesti sveikatos apsaugos ministrui įpareigoti įmonių vadovus pateikti informaciją apie turimas asmens apsaugos priemones.

Posėdžio pirmininkas Saulius Skvernelis

Posėdžio sekretorė Rasa Liutkevičienė